Den Vest-Sjællandske Avis, 1825-03-18
Mine Herrer Rigsraader og Deputerede Rigets elskede og troe Stænder Da jeg i Dag forsamler Dem om min Throne, saa meddeler jeg Dem derved en nye Forsikkring, paa Stadfæstelsen af de constitutionelle Jnstitutioner, som jeg har givet. Det første sexaarige Tidsrum for Stændernes Virksomhed er passeret; vi kunne med Tilfredshed see tilbage paa det Gode, som i denne Tid er blevet stiftet. De Løfter, som jeg har givet ved den sidste Landdagsafsked, ere deels opfyldte og ere deels nær ved at gaae i Opfyldelse. Mange Forslag, som ere blevne bragte paa Bane i Stændernes Forsamling ere endnu ikke blevne tagne i Betragtning; men de skulle ikke undgaae min Opmærksomhed. Udkastene til nye Lovbøger, hvis Udarbeidelse bliver uafbrudt og med Jver fortsat, have vundet i en mangesidig og dyb Prøvelse ved den Opsættelse, som jeg derved har tilstaaet Stændernes Forsamling; nogle paatrængende Foranstaltninger ville ikke derved blive forhalede; Jndledningen til flere af dem er allerede truffet og deres Udførelse er ikke langt borte; hvor Stændernes constitutionelle Medvirkning er fornøden, ville de behørige Forslag blive dem forelagte. Med Lovenes Forbedring vil Bestræbelsen, for at organisere dem paa en mere simpel Maade holde Skridt, hvilket jeg har gjort mig til et Formaal, og som ønskes af Stænderne. Det er overdraget min Financeminister at forelægge Dem Budgettet for den sexaarige Finantsperiode tilligemed Resultaterne af Operationerne for at formindske Statsgielden med en tydelig Forklaring over Stats Udgifternes Beskaffenhed i det sidste Aar. Jeg kan umueligen skiule for Dem de store Vanskeligheder, som det foraarsager i vore Dage at vedligeholde Ligevægten imellem Statens Jndtægter og Udgifter; det udkræver al deres hele Jndsigt og al den Kraft, som den Villie der er henvendet paa det Offentliges Bedste udkræver, for at hielpe til at opløse denne Opgave. De trykkende Kaar, som mine troe Undersaatter ere underkastede midt i Fredens Skiød ved Aftagelsen af saamange Erhvervelseskilder ere en Gienstand for min smerteligste Bekymring. De Underhandlinger, som ere aabnede efter Stændernes Ønsker for at lette Handelsforbindelserne vil jeg stedse understøtte paa enhver Maade, som lader sig foreene med Bayerns Vel, men veed Umueligheden af at kunne hæve et saavidt udbredet Onde, og som har sin Grund i Verdens Begivenhederne, maae vore Blikke uforanderligen være henvendte paa at udvikle alle vore indvortes Kræfter. De ville vist ikke nægte Deres virksomme Medvirkning i alle de Tilfælde, hvor den vil blive nødvendig for at understøtte de Forholdsregler, som kunne være skikkede til at vedligeholde Privatcrediten og at oplive Jndustrien og forskaffe den større Frihed. En fortrinlig Omhyggelighed maae anvendes paa Jndretningerne for Opdragelsen og Underviisningen, ved de Udvidelser, som Underviisningen udkræver og ved det at de Jndtægter, som ere anviiste til denne Bestemmelse, ere sunne saa dybt. Da Ødelæggelsen af enkelte Meenigheder og heele Landstrækninger ved de oprørte Elementer, opfyldte mig i det sidste Aars Forløb med Kummer, saa har det været mig en Trøst, at Medborgernes ædelmodige Tænkemaade bestræbte sig for at bringe Hielp, hvor Regieringens Kræfter ikke kunne være tilstrækkelige. Saaledes ere mine Bestræbelser stedse blevne understøttede ved mit Folks Tænkemaade, naar Vanskelighederne blive størst, saa vil det være værdigst for os alle at vedblive at handle i den samme Aand. Mine Herrer, det er en Fornødenhed for mit Hierte førend jeg forlader Dem, fra dette Sted af at udtrykke mine taknemmelige Følelser, hvormed de Yttringer af Troeskab og Kiærlighed have opfyldet mig, ved hvilke mit Folk har ved at celebrere min 25aarige Regiering lagt for Dagen, at det har paaskiønnet min redelige Fader-Omsorg for dets Vel, ligesom det har beviist det ved sin inderlige Deeltagelse ved alle de Begivenheder, som have mødt mit Huus. For faae Dage siden er det 25de Aar henvunden, siden Forsynet kaldte mig til Bayerns Throne. Maatte de tilkommende Aar bringe mit Folk Held og krone mine Bestræbelser og Deres Medvirkning med et belønnende Udfald.